Sklep Sodišča (sedmi senat) z dne 11. junija 2015 –
PST CLC
(Zadeva C‑405/14) 1(1)
„Predhodno odločanje – Tarifna uvrstitev – Veljavnost točke 2 preglednice iz Priloge k Uredbi (ES) št. 384/2004 v obdobju od 22. marca 2004 do 22. decembra 2009 – Uporaba te določbe za carinske deklaracije, vložene v letu 2008 – Uvrstitev proizvodov, namenjenih računalnikom, ki so sestavljeni iz toplotnega izmenjevalnika in ventilatorja“
1.                     Vprašanja za predhodno odločanje – Odgovor, na katerega je mogoče jasno sklepati iz sodne prakse – Uporaba člena 99 Poslovnika (Poslovnik Sodišča, člen 99) (Glej točko 20.)
2.                     Vprašanja za predhodno odločanje – Razlaga – Časovni učinki sodb o razlagi – Retroaktivni učinek (člen 267 PDEU) (Glej točko 22.)
3.                     Carinska unija – Skupna carinska tarifa – Tarifne številke – Proizvodi, namenjeni za računalnike, ki so sestavljeni iz toplotnega izmenjevalnika in ventilatorja – Uredba Komisije št. 384/2004 – Točka 2 preglednice iz priloge k tej uredbi, ki navedene proizvode uvršča pod številko 8414 59 30 kombinirane nomenklature – Neveljavnost navedene točke – Uvrstitev na podlagi splošnih pravil za razlago kombinirane nomenklature, ki jih določa Uredba št. 2658/87 (Uredba Sveta št. 2658/87; Uredba Komisije št. 384/2004) (Glej točke od 27 do 29 ter točki 1 in 2 izreka.)
4.                     Vprašanja za predhodno odločanje – Presoja veljavnosti – Razglasitev neveljavnosti uredbe – Retroaktivni učinek (člen 267 PDEU) (Glej točko 30.)
Izrek
1.
Točka 2 preglednice iz Priloge k Uredbi Uredba Komisije (ES) št. 384/2004 z dne 1. marca 2004 o uvrstitvi nekaterega blaga v kombinirano nomenklaturo ni bila veljavna v obdobju njene veljavnosti, torej od 22. marca 2004 do 22. decembra 2009.
2.
Če so proizvodi iz postopka v glavni stvari sestavljeni iz toplotnega izmenjevalnika in ventilatorja in so izključno namenjeni vgradnji v računalnik, kar mora preveriti predložitveno sodišče, je treba njihovo tarifno uvrstitev izvesti na podlagi splošnih pravil za razlago kombinirane nomenklature, določenih v Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi, kakor je bila spremenjena z Uredbo Komisije (ES) št. 1214/2007 z dne 20. septembra 2007.
1 –      UL C 431, 1.12.2014.